กฎกระทรวงกำหนดหลักเกณฑ์ วิธีการ และเงื่อนไขการขออนุญาตและการออกใบอนุญาตให้มี ผลิตหรือนำเข้าเลื่อยโซ่ยนต์ และการเปลี่ยนแปลงเลื่อยโซ่ยนต์ให้มีกำลังเครื่องจักรกลเพิ่มขึ้นรวมทั้งคุณสมบัติและลักษณะต้องห้ามของผู้ขอรับใบอนุญาต พ.ศ. 2551
ประกาศวันที่ 2008-06-23

content: กฎกระทรวง กำหนดหลักเกณฑ์ วิธีการ และเงื่อนไขการขออนุญาตและการออกใบอนุญาตให้มี ผลิต หรือนำเข้าเลื่อยโซ่ยนต์ และการเปลี่ยนแปลงเลื่อยโซ่ยนต์ให้มีกำลังเครื่องจักรกลเพิ่มขึ้น รวมทั้งคุณสมบัติและลักษณะต้องห้ามของผู้ขอรับใบอนุญาต พ.ศ. ๒๕๕๑
content: อาศัยอำนาจตามความในมาตรา ๔ มาตรา ๕ และมาตรา ๒๓ แห่งพระราชบัญญัติเลื่อยโซ่ยนต์ พ.ศ. ๒๕๔๕ รัฐมนตรีว่าการกระทรวงทรัพยากรธรรมชาติและสิ่งแวดล้อมออกกฎกระทรวงไว้ ดังต่อไปนี้
sectionNo: 1
content: หมวด ๑ การขออนุญาตและการออกใบอนุญาตให้มีเลื่อยโซ่ยนต์
sectionNo: 1
content: ข้อ ๑ ผู้ใดประสงค์จะขออนุญาตมีเลื่อยโซ่ยนต์ ให้ยื่นคำขอรับใบอนุญาตให้มีเลื่อยโซ่ยนต์ต่อนายทะเบียนเลื่อยโซ่ยนต์ พร้อมด้วยหลักฐานตามที่ระบุไว้ในแบบคำขอรับใบอนุญาตให้มีเลื่อยโซ่ยนต์
sectionNo: 1
content: คำขอรับใบอนุญาตต้องระบุรายละเอียดเกี่ยวกับอาชีพหรือกิจการที่ต้องใช้เลื่อยโซ่ยนต์โดยให้ระบุพื้นที่ที่จะขออนุญาตมีเลื่อยโซ่ยนต์ด้วย แบบคำขอรับใบอนุญาตให้มีเลื่อยโซ่ยนต์ให้เป็นไปตามที่อธิบดีกำหนดโดยประกาศในราชกิจจานุเบกษา
sectionNo: 2
content: ข้อ ๒ ผู้ขอรับใบอนุญาตให้มีเลื่อยโซ่ยนต์ นอกจากต้องมีคุณสมบัติและไม่มีลักษณะต้องห้ามตามที่บัญญัติไว้ในพระราชบัญญัติเลื่อยโซ่ยนต์ พ.ศ. ๒๕๔๕ แล้ว ต้องมีคุณสมบัติและไม่มีลักษณะต้องห้ามดังต่อไปนี้ด้วย (๑) ในกรณีที่เป็นบุคคลธรรมดา (ก) มีอายุไม่ต่ำกว่ายี่สิบปีบริบูรณ์ (ข) มีสัญชาติไทย (ค)
sectionNo: 2
content: มีภูมิลำเนาหรือถิ่นที่อยู่ในราชอาณาจักร (ง) ไม่เป็นคนไร้ความสามารถหรือคนเสมือนไร้ความสามารถ (จ) ไม่เป็นบุคคลล้มละลาย (ฉ) ไม่อยู่ระหว่างถูกพักใช้ใบอนุญาต หรือไม่เคยถูกเพิกถอนใบอนุญาตที่ออกตามพระราชบัญญัตินี้
sectionNo: 2
content: เว้นแต่การถูกเพิกถอนใบอนุญาตดังกล่าวจะผ่านมาแล้วไม่น้อยกว่าสองปีนับแต่วันที่ถูกเพิกถอนใบอนุญาต (๒) ในกรณีที่เป็นนิติบุคคล ผู้มีอำนาจลงนามผูกพันนิติบุคคลต้องมีคุณสมบัติและไม่มีลักษณะต้องห้ามตาม (๑) ด้วย
sectionNo: 3
content: ข้อ ๓ เมื่อได้รับคำขอรับใบอนุญาตให้มีเลื่อยโซ่ยนต์แล้ว ให้นายทะเบียนเลื่อยโซ่ยนต์ตรวจสอบเอกสาร หลักฐาน และรายละเอียดในคำขอรับใบอนุญาตให้ถูกต้องครบถ้วน ในกรณีที่เอกสารหรือหลักฐานประกอบคำขอรับใบอนุญาตไม่ถูกต้องครบถ้วน
sectionNo: 3
content: ให้นายทะเบียนเลื่อยโซ่ยนต์แจ้งให้ผู้ขอรับใบอนุญาตยื่นเอกสารหรือหลักฐานเพิ่มเติมให้ถูกต้องครบถ้วนภายในเจ็ดวันนับแต่วันที่ได้รับคำขอ เมื่อเอกสารและหลักฐานประกอบคำขอรับใบอนุญาตถูกต้องครบถ้วนแล้ว ให้นายทะเบียนเลื่อยโซ่ยนต์พิจารณาคุณสมบัติและลักษณะต้องห้ามของผู้ขอรับใบอนุญาตให้มีเลื่อยโซ่ยนต์ตามข้อ ๒
sectionNo: 3
content: และแจ้งผลการพิจารณาคำขอรับใบอนุญาตให้มีเลื่อยโซ่ยนต์ให้ผู้ขอรับใบอนุญาตทราบภายในสามสิบวันนับแต่วันที่ได้รับคำขอรับใบอนุญาตหรือนับแต่วันที่ได้รับเอกสารและหลักฐานถูกต้องครบถ้วน แล้วแต่กรณี
sectionNo: 4
content: ข้อ ๔ ในกรณีที่ผู้ขอรับใบอนุญาตให้มีเลื่อยโซ่ยนต์มีคุณสมบัติและไม่มีลักษณะต้องห้ามตามข้อ ๒ ให้นายทะเบียนเลื่อยโซ่ยนต์ดำเนินการออกใบรับรองให้มีเลื่อยโซ่ยนต์ให้แก่ผู้ขอรับใบอนุญาต การขอรับใบอนุญาตให้มีเลื่อยโซ่ยนต์ ดังต่อไปนี้ ไม่ต้องออกใบรับรองตามวรรคหนึ่ง (๑) การขอรับใบอนุญาตให้มีเลื่อยโซ่ยนต์
sectionNo: 4
content: สำหรับเลื่อยโซ่ยนต์ที่มีอยู่แล้วก่อนกฎกระทรวงนี้ใช้บังคับ (๒) การได้เลื่อยโซ่ยนต์มาจากการขายทอดตลาด หรือจากศาลสั่งริบ หรือที่ตกเป็นของแผ่นดิน (๓) การรับโอนมรดกซึ่งเลื่อยโซ่ยนต์ ผู้ขอรับใบอนุญาตให้มีเลื่อยโซ่ยนต์ต้องมารับใบรับรองให้มีเลื่อยโซ่ยนต์
sectionNo: 4
content: ภายในหกสิบวันนับแต่วันที่ได้รับแจ้งจากนายทะเบียนเลื่อยโซ่ยนต์ หากพ้นกำหนดระยะเวลาดังกล่าวให้ถือว่าคำขอรับใบอนุญาตให้มีเลื่อยโซ่ยนต์สิ้นผล
sectionNo: 4
content: ผู้ขอรับใบอนุญาตให้มีเลื่อยโซ่ยนต์ต้องดำเนินการเพื่อให้ได้มาซึ่งเลื่อยโซ่ยนต์ตามใบรับรองให้มีเลื่อยโซ่ยนต์ภายในกำหนดเวลาหนึ่งร้อยแปดสิบวันนับแต่วันที่ออกใบรับรองให้มีเลื่อยโซ่ยนต์หากไม่ดำเนินการตามระยะเวลาดังกล่าวให้ถือว่าใบรับรองให้มีเลื่อยโซ่ยนต์นั้นสิ้นผล
sectionNo: 4
content: ใบรับรองให้มีเลื่อยโซ่ยนต์ให้เป็นไปตามแบบที่อธิบดีกำหนดโดยประกาศในราชกิจจานุเบกษา
sectionNo: 5
content: ข้อ ๕ เมื่อผู้ขอรับใบอนุญาตให้มีเลื่อยโซ่ยนต์ได้มาซึ่งเลื่อยโซ่ยนต์ตามใบรับรองแล้วให้ผู้ขอรับใบอนุญาตนำเลื่อยโซ่ยนต์และใบรับรองให้มีเลื่อยโซ่ยนต์ดังกล่าวมามอบให้นายทะเบียนเลื่อยโซ่ยนต์เพื่อทำการตรวจสอบภายในสามสิบวัน เมื่อได้ตรวจสอบเลื่อยโซ่ยนต์ตามวรรคหนึ่งแล้ว
sectionNo: 5
content: ให้นายทะเบียนเลื่อยโซ่ยนต์ออกใบอนุญาตให้มีเลื่อยโซ่ยนต์สำหรับเลื่อยโซ่ยนต์แต่ละเครื่องต่อไป แต่ในกรณีที่นายทะเบียนเลื่อยโซ่ยนต์เห็นว่าเลื่อยโซ่ยนต์ที่ผู้ขอรับใบอนุญาตนำมาเพื่อทำการตรวจสอบนั้นไม่ตรงตามใบรับรองให้มีเลื่อยโซ่ยนต์
sectionNo: 5
content: ให้นายทะเบียนเลื่อยโซ่ยนต์แจ้งการไม่อนุญาตให้ผู้ขอรับใบอนุญาตทราบและให้ผู้ขอรับใบอนุญาตจำหน่ายเลื่อยโซ่ยนต์นั้นภายในหกสิบวันนับแต่วันที่ได้รับแจ้งการไม่อนุญาต หากมิได้ดำเนินการภายในกำหนดเวลาดังกล่าว ให้เลื่อยโซ่ยนต์นั้นตกเป็นของแผ่นดิน
sectionNo: 5
content: ผู้ได้รับใบอนุญาตให้มีเลื่อยโซ่ยนต์ต้องปฏิบัติตามเงื่อนไขที่กำหนดไว้ในใบอนุญาต
sectionNo: 6
content: ข้อ ๖ (ยกเลิก)
sectionNo: 7
content: ข้อ ๗ แบบใบอนุญาตให้มีเลื่อยโซ่ยนต์ให้เป็นไปตามที่อธิบดีกำหนดโดยประกาศในราชกิจจานุเบกษา และอย่างน้อยต้องมีรายการดังต่อไปนี้ (๑) ชื่อของผู้ได้รับใบอนุญาต (๒) ที่อยู่ของผู้ได้รับใบอนุญาต (๓) พื้นที่ที่อนุญาตให้ใช้เลื่อยโซ่ยนต์ (๔) กำลังเครื่องจักรกล (๕) หมายเลขเครื่องและยี่ห้อของเลื่อยโซ่ยนต์ (๖)
sectionNo: 7
content: เครื่องหมายเลื่อยโซ่ยนต์ (๗) วัตถุประสงค์หรือประเภทของกิจการที่ต้องใช้เลื่อยโซ่ยนต์ (๘) ชื่อและลายมือชื่อผู้อนุญาต
sectionNo: 8
content: ข้อ ๘ ใบอนุญาตให้มีเลื่อยโซ่ยนต์ให้มีอายุตลอดเวลาที่ผู้ได้รับใบอนุญาตเป็นเจ้าของเลื่อยโซ่ยนต์นั้น และไม่ขาดคุณสมบัติหรือมีลักษณะต้องห้ามตามข้อ ๒
sectionNo: 9
content: ข้อ ๙ ในกรณีที่เลื่อยโซ่ยนต์สูญหายหรือชำรุดเสียหายจนไม่สามารถใช้งานได้อีกต่อไป ให้ผู้ได้รับใบอนุญาตให้มีเลื่อยโซ่ยนต์แจ้งการสูญหายหรือชำรุดเสียหายนั้นต่อนายทะเบียนเลื่อยโซ่ยนต์เพื่อให้นายทะเบียนเลื่อยโซ่ยนต์ประทับตรายกเลิกการใช้ใบอนุญาตดังกล่าวต่อไป
sectionNo: 10
content: ข้อ ๑๐ ในกรณีที่ผู้ได้รับใบอนุญาตให้มีเลื่อยโซ่ยนต์ประสงค์จะมีเลื่อยโซ่ยนต์เพิ่มเติมจากเดิมหรือทดแทนเลื่อยโซ่ยนต์ที่สูญหายหรือชำรุดเสียหายจนไม่สามารถใช้งานได้อีกต่อไป ให้ดำเนินการตามหลักเกณฑ์และวิธีการที่กำหนดไว้ในข้อ ๑ ข้อ ๒ ข้อ ๓ ข้อ ๔ และข้อ ๕
sectionNo: 10
content: โดยแสดงเหตุผลและความจำเป็นที่ต้องมีเลื่อยโซ่ยนต์เพิ่มเติมนั้นในคำขอรับใบอนุญาตด้วย ในกรณีที่ผู้ได้รับใบอนุญาตให้มีเลื่อยโซ่ยนต์ประสงค์จะมีเลื่อยโซ่ยนต์ทดแทนเลื่อยโซ่ยนต์เดิมที่สูญหายหรือชำรุดเสียหายจนไม่สามารถใช้งานได้อีกต่อไป
sectionNo: 10
content: ให้ผู้ขอรับใบอนุญาตให้มีเลื่อยโซ่ยนต์นำใบอนุญาตให้มีเลื่อยโซ่ยนต์เดิมซึ่งประทับตรายกเลิกการใช้แล้วตามข้อ ๙ และเลื่อยโซ่ยนต์เดิมมามอบให้นายทะเบียนเลื่อยโซ่ยนต์เพื่อประกอบคำขอรับใบอนุญาตด้วย
sectionNo: 11
content: ข้อ ๑๑ ผู้ใดประสงค์จะรับโอนเลื่อยโซ่ยนต์จากผู้ได้รับใบอนุญาตให้มีเลื่อยโซ่ยนต์ ให้ยื่นคำขอรับใบอนุญาตให้มีเลื่อยโซ่ยนต์ต่อนายทะเบียนเลื่อยโซ่ยนต์พร้อมด้วยเอกสารหรือหลักฐานการตกลงโอนเลื่อยโซ่ยนต์นั้น และให้นำหลักเกณฑ์และวิธีการที่กำหนดไว้ในข้อ ๑ ข้อ ๒ ข้อ ๓ และข้อ ๔
sectionNo: 11
content: มาใช้กับการโอนเลื่อยโซ่ยนต์นี้ด้วย เมื่อผู้ขอรับโอนเลื่อยโซ่ยนต์ได้รับโอนเลื่อยโซ่ยนต์จากผู้ได้รับใบอนุญาตให้มีเลื่อยโซ่ยนต์เดิมตามใบรับรองให้มีเลื่อยโซ่ยนต์แล้ว ให้ผู้ได้รับใบอนุญาตให้มีเลื่อยโซ่ยนต์เดิมโอนใบอนุญาตให้มีเลื่อยโซ่ยนต์สำหรับเลื่อยโซ่ยนต์ที่ประสงค์จะโอนนั้นแก่ผู้ขอรับโอนเลื่อยโซ่ยนต์
sectionNo: 11
content: ให้ผู้ขอรับโอนเลื่อยโซ่ยนต์นำเลื่อยโซ่ยนต์ดังกล่าวพร้อมใบอนุญาตให้มีเลื่อยโซ่ยนต์เดิมมามอบให้นายทะเบียนเลื่อยโซ่ยนต์เพื่อทำการตรวจสอบและออกใบอนุญาตให้มีเลื่อยโซ่ยนต์ฉบับใหม่สำหรับเลื่อยโซ่ยนต์นั้นต่อไป และให้นายทะเบียนเลื่อยโซ่ยนต์ประทับตรายกเลิกใบอนุญาตให้มีเลื่อยโซ่ยนต์เดิมนั้นเสีย
sectionNo: 12
content: ข้อ ๑๒ การออกใบอนุญาตให้มีเลื่อยโซ่ยนต์ ให้นายทะเบียนเลื่อยโซ่ยนต์ทำเครื่องหมายที่เลื่อยโซ่ยนต์ตามแบบท้ายกฎกระทรวงนี้ เครื่องหมายเลื่อยโซ่ยนต์ให้ติดที่เครื่องจักรกลต้นกำลังและแผ่นบังคับโซ่ เมื่อเครื่องหมายเลื่อยโซ่ยนต์ชำรุด หรือเสียหาย
sectionNo: 12
content: ให้ผู้ได้รับใบอนุญาตให้มีเลื่อยโซ่ยนต์แจ้งต่อนายทะเบียนเลื่อยโซ่ยนต์เพื่อทำเครื่องหมายเลื่อยโซ่ยนต์นั้นใหม่
sectionNo: 2
content: หมวด ๒ การขออนุญาตและการออกใบอนุญาตให้ผลิตเลื่อยโซ่ยนต์
sectionNo: 13
content: ข้อ ๑๓ ผู้ใดประสงค์จะขออนุญาตผลิตเลื่อยโซ่ยนต์ ให้ยื่นคำขอรับใบอนุญาตให้ผลิตเลื่อยโซ่ยนต์ต่อนายทะเบียนเลื่อยโซ่ยนต์ พร้อมด้วยหลักฐานตามที่ระบุไว้ในแบบคำขอรับใบอนุญาตให้ผลิตเลื่อยโซ่ยนต์ แบบคำขอรับใบอนุญาตให้ผลิตเลื่อยโซ่ยนต์ให้เป็นไปตามที่อธิบดีกำหนดโดยประกาศในราชกิจจานุเบกษา
sectionNo: 14
content: ข้อ ๑๔ ผู้ขอรับใบอนุญาตให้ผลิตเลื่อยโซ่ยนต์ต้องมีคุณสมบัติและไม่มีลักษณะต้องห้ามตามที่ระบุไว้ในข้อ ๒
sectionNo: 15
content: ข้อ ๑๕ ในการขอรับใบอนุญาตให้ผลิตเลื่อยโซ่ยนต์ ผู้ขอรับใบอนุญาตต้องยื่นคำขอรับใบอนุญาตพร้อมเอกสารและหลักฐาน ดังต่อไปนี้ (๑) แผนที่สังเขปแสดงที่ตั้งโรงงานและสถานที่เก็บรักษาเลื่อยโซ่ยนต์หรือส่วนประกอบของเลื่อยโซ่ยนต์ (๒) หลักฐานการมีสิทธิในสถานที่ที่ใช้ผลิตเลื่อยโซ่ยนต์ (๓) สำเนาทะเบียนพาณิชย์ (๔)
sectionNo: 15
content: สำเนาใบอนุญาตประกอบกิจการโรงงานตามกฎหมายว่าด้วยโรงงาน (๕) กระบวนการผลิตเลื่อยโซ่ยนต์และคุณลักษณะของเลื่อยโซ่ยนต์
sectionNo: 16
content: ข้อ ๑๖ เมื่อได้รับคำขอรับใบอนุญาตให้ผลิตเลื่อยโซ่ยนต์แล้ว ให้นายทะเบียนเลื่อยโซ่ยนต์ตรวจสอบเอกสาร หลักฐาน และรายละเอียดในคำขอรับใบอนุญาตให้ถูกต้องครบถ้วน ในกรณีที่เอกสารหรือหลักฐานประกอบคำขอรับใบอนุญาตไม่ถูกต้องครบถ้วน
sectionNo: 16
content: ให้นายทะเบียนเลื่อยโซ่ยนต์แจ้งให้ผู้ขอรับใบอนุญาตยื่นเอกสารหรือหลักฐานเพิ่มเติมให้ถูกต้องครบถ้วนภายในเจ็ดวันนับแต่วันที่ได้รับคำขอ ในกรณีที่เอกสารและหลักฐานประกอบคำขอรับใบอนุญาตถูกต้องครบถ้วนแล้ว
sectionNo: 16
content: ให้นายทะเบียนเลื่อยโซ่ยนต์พิจารณาคุณสมบัติและลักษณะต้องห้ามของผู้ขอรับใบอนุญาตให้ผลิตเลื่อยโซ่ยนต์ตามข้อ ๑๔ และดำเนินการตรวจสอบโรงงานตามหลักเกณฑ์ที่อธิบดีกำหนด
sectionNo: 16
content: และแจ้งผลการพิจารณาคำขอรับใบอนุญาตให้ผลิตเลื่อยโซ่ยนต์ให้ผู้ขอรับใบอนุญาตทราบภายในหกสิบวันนับแต่วันที่ได้รับคำขอรับใบอนุญาตหรือวันที่ได้รับเอกสารและหลักฐานถูกต้องครบถ้วน แล้วแต่กรณี ให้นายทะเบียนเลื่อยโซ่ยนต์รายงานการออกใบอนุญาตให้ผลิตเลื่อยโซ่ยนต์
sectionNo: 16
content: ให้กรมป่าไม้ทราบภายในสามสิบวันนับแต่วันที่ได้ออกใบอนุญาต
sectionNo: 17
content: ข้อ ๑๗ แบบใบอนุญาตให้ผลิตเลื่อยโซ่ยนต์ให้เป็นไปตามที่อธิบดีกำหนด โดยประกาศในราชกิจจานุเบกษา และอย่างน้อยต้องมีรายการดังต่อไปนี้ (๑) ชื่อของผู้ได้รับใบอนุญาต (๒) ที่อยู่ของผู้ได้รับใบอนุญาต (๓) สถานที่ที่จะใช้ผลิตเลื่อยโซ่ยนต์ (๔) ชื่อและลายมือชื่อผู้อนุญาต
sectionNo: 18
content: ข้อ ๑๘ ใบอนุญาตให้ผลิตเลื่อยโซ่ยนต์ให้มีอายุตลอดเวลาที่ผู้ได้รับใบอนุญาตยังคงผลิตเลื่อยโซ่ยนต์อยู่ และไม่ขาดคุณสมบัติหรือมีลักษณะต้องห้ามตามข้อ ๑๔
sectionNo: 18/1
content: ข้อ ๑๘/๑ ผู้ได้รับใบอนุญาตให้ผลิตเลื่อยโซ่ยนต์ต้องดำเนินการผลิตเลื่อยโซ่ยนต์ตามกระบวนการผลิตและคุณลักษณะที่ได้แจ้งไว้ตามข้อ ๑๕ (๕) และหากประสงค์จะเปลี่ยนแปลงกระบวนการผลิตและคุณลักษณะของเลื่อยโซ่ยนต์ที่จะผลิตจะต้องแจ้งให้นายทะเบียนเลื่อยโซ่ยนต์ทราบ
sectionNo: 19
content: ข้อ ๑๙ ผู้ได้รับใบอนุญาตให้ผลิตเลื่อยโซ่ยนต์ ต้องแสดงใบอนุญาตไว้ในที่เปิดเผย ณ สถานที่ที่ได้รับอนุญาตให้ผลิตเลื่อยโซ่ยนต์ และต้องอำนวยความสะดวกแก่พนักงานเจ้าหน้าที่ในการตรวจสอบการปฏิบัติตามกฎหมายว่าด้วยเลื่อยโซ่ยนต์
sectionNo: 20
content: ข้อ ๒๐ ผู้ได้รับใบอนุญาตให้ผลิตเลื่อยโซ่ยนต์ต้องจัดทำบัญชีและหมายเลขแสดงหน่วยการผลิตและการจำหน่าย รวมทั้งจัดทำให้ปรากฏซึ่งหมายเลขบนเลื่อยโซ่ยนต์ตามแบบที่อธิบดีกำหนดโดยประกาศในราชกิจจานุเบกษา
sectionNo: 20
content: ผู้ได้รับใบอนุญาตให้ผลิตเลื่อยโซ่ยนต์จะทำการจำหน่ายเลื่อยโซ่ยนต์ได้แต่เฉพาะแก่ผู้ที่มีใบรับรองให้มีเลื่อยโซ่ยนต์เท่านั้น ให้ผู้ได้รับใบอนุญาตให้ผลิตเลื่อยโซ่ยนต์จัดส่งบัญชีและหมายเลขแสดงหน่วยการผลิตและการจำหน่ายต่อนายทะเบียนเลื่อยโซ่ยนต์ทุกเดือน
sectionNo: 20
content: และให้นายทะเบียนเลื่อยโซ่ยนต์รวบรวมรายงานที่ได้รับส่งให้กรมป่าไม้ทราบทุกสามเดือน ทั้งนี้ ตามแบบที่อธิบดีกำหนดโดยประกาศในราชกิจจานุเบกษา
sectionNo: 21
content: ข้อ ๒๑ ผู้ใดประสงค์จะรับโอนกิจการจากผู้ได้รับใบอนุญาตให้ผลิตเลื่อยโซ่ยนต์ให้ดำเนินการตามหลักเกณฑ์และวิธีการที่กำหนดไว้ในข้อ ๑๓ ข้อ ๑๔ และข้อ ๑๕ และต้องแสดงหลักฐานการตกลงรับโอนกิจการต่อนายทะเบียนเลื่อยโซ่ยนต์เพื่อประกอบการพิจารณาด้วย ในการพิจารณาคำขอตามวรรคหนึ่ง
sectionNo: 21
content: ให้นายทะเบียนเลื่อยโซ่ยนต์ดำเนินการตามหลักเกณฑ์และวิธีการที่กำหนดในข้อ ๑๖ ในกรณีที่เห็นสมควรอนุญาตให้รับโอนกิจการ ให้นายทะเบียนเลื่อยโซ่ยนต์มีหนังสือเรียกให้ผู้ได้รับใบอนุญาตให้ผลิตเลื่อยโซ่ยนต์ส่งใบอนุญาตให้ผลิตเลื่อยโซ่ยนต์เดิมมาเพื่อประทับตรายกเลิกใบอนุญาต
sectionNo: 21
content: และออกใบอนุญาตให้ผลิตเลื่อยโซ่ยนต์ให้แก่ผู้รับโอนกิจการผลิตเลื่อยโซ่ยนต์ต่อไป
sectionNo: 22
content: ข้อ ๒๒ ในกรณีที่ผู้ได้รับใบอนุญาตให้ผลิตเลื่อยโซ่ยนต์ไม่ประสงค์จะประกอบกิจการผลิตเลื่อยโซ่ยนต์ตามใบอนุญาตอีกต่อไป ให้ผู้ได้รับใบอนุญาตให้ผลิตเลื่อยโซ่ยนต์แจ้งให้นายทะเบียนเลื่อยโซ่ยนต์ทราบล่วงหน้าไม่น้อยกว่าสามสิบวันก่อนการเลิกประกอบกิจการผลิตเลื่อยโซ่ยนต์
sectionNo: 22
content: และให้ดำเนินการจำหน่ายเลื่อยโซ่ยนต์ที่ยังคงมีอยู่ในความครอบครองให้แล้วเสร็จภายในระยะเวลาดังกล่าวและให้นำใบอนุญาตส่งคืนต่อนายทะเบียนเลื่อยโซ่ยนต์เพื่อประทับตรายกเลิกใบอนุญาตดังกล่าวต่อไป ในกรณีที่ไม่สามารถจำหน่ายเลื่อยโซ่ยนต์ที่ยังคงมีอยู่ในความครอบครองให้แล้วเสร็จภายในระยะเวลาตามวรรคหนึ่งได้
sectionNo: 22
content: ให้นายทะเบียนเลื่อยโซ่ยนต์ขายทอดตลาดเลื่อยโซ่ยนต์ที่เหลืออยู่ เงินสุทธิที่ได้จากการขายให้ตกเป็นของผู้แจ้งการเลิกประกอบกิจการผลิตเลื่อยโซ่ยนต์นั้น
sectionNo: 3
content: หมวด ๓ การขออนุญาตและการออกใบอนุญาตให้นำเข้าเลื่อยโซ่ยนต์
sectionNo: 23
content: ข้อ ๒๓ ผู้ใดประสงค์จะขออนุญาตนำเข้าเลื่อยโซ่ยนต์ ให้ยื่นคำขอรับใบอนุญาตให้นำเข้าเลื่อยโซ่ยนต์ต่อนายทะเบียนเลื่อยโซ่ยนต์ พร้อมด้วยหลักฐานตามที่ระบุไว้ในแบบคำขอรับใบอนุญาตให้นำเข้าเลื่อยโซ่ยนต์ คำขอรับใบอนุญาตต้องระบุวัตถุประสงค์ของการนำเข้าเลื่อยโซ่ยนต์ไว้ด้วย
sectionNo: 23
content: แบบคำขอรับใบอนุญาตให้นำเข้าเลื่อยโซ่ยนต์ให้เป็นไปตามที่อธิบดีกำหนดโดยประกาศในราชกิจจานุเบกษา
sectionNo: 24
content: ข้อ ๒๔ ผู้ขอรับใบอนุญาตให้นำเข้าเลื่อยโซ่ยนต์ต้องมีคุณสมบัติและไม่มีลักษณะต้องห้ามตามที่ระบุไว้ในข้อ ๒
sectionNo: 25
content: ข้อ ๒๕ ในการขอรับใบอนุญาตให้นำเข้าเลื่อยโซ่ยนต์โดยมีวัตถุประสงค์เพื่อใช้ ผู้ขอรับใบอนุญาตให้นำเข้าเลื่อยโซ่ยนต์ต้องยื่นใบรับรองให้มีเลื่อยโซ่ยนต์ตามข้อ ๔ มาพร้อมกับคำขอรับใบอนุญาตให้นำเข้าเลื่อยโซ่ยนต์ด้วย
sectionNo: 26
content: ข้อ ๒๖ เมื่อได้รับคำขอรับใบอนุญาตให้นำเข้าเลื่อยโซ่ยนต์แล้ว ให้นายทะเบียนเลื่อยโซ่ยนต์ตรวจสอบเอกสาร หลักฐาน และรายละเอียดในคำขอรับใบอนุญาตให้ถูกต้องครบถ้วน ในกรณีที่เอกสารหรือหลักฐานประกอบคำขอรับใบอนุญาตไม่ถูกต้องครบถ้วน
sectionNo: 26
content: ให้นายทะเบียนเลื่อยโซ่ยนต์แจ้งให้ผู้ขอรับใบอนุญาตยื่นเอกสารหรือหลักฐานเพิ่มเติมให้ถูกต้องครบถ้วนภายในเจ็ดวันนับแต่วันที่ได้รับคำขอ เมื่อเอกสารและหลักฐานประกอบคำขอรับใบอนุญาตถูกต้องครบถ้วนแล้ว ให้นายทะเบียนเลื่อยโซ่ยนต์พิจารณาคุณสมบัติและลักษณะต้องห้ามของผู้ขอรับใบอนุญาตให้นำเข้าเลื่อยโซ่ยนต์ตามข้อ
sectionNo: 26
content: ๒๔ และแจ้งผลการพิจารณาคำขอรับใบอนุญาตให้นำเข้าเลื่อยโซ่ยนต์ให้ผู้ขอรับใบอนุญาตทราบภายในสามสิบวันนับแต่วันที่ได้รับคำขอรับใบอนุญาตหรือนับแต่วันที่ได้รับเอกสารและหลักฐานถูกต้องครบถ้วน แล้วแต่กรณี
sectionNo: 26
content: ให้นายทะเบียนเลื่อยโซ่ยนต์รายงานการออกใบอนุญาตให้นำเข้าเลื่อยโซ่ยนต์ให้กรมป่าไม้ทราบภายในสามสิบวันนับแต่วันที่ได้ออกใบอนุญาต
sectionNo: 27
content: ข้อ ๒๗ แบบใบอนุญาตให้นำเข้าเลื่อยโซ่ยนต์ให้เป็นไปตามที่อธิบดีกำหนดโดยประกาศในราชกิจจานุเบกษา และอย่างน้อยต้องมีรายการดังต่อไปนี้ (๑) ชื่อของผู้ได้รับใบอนุญาต (๒) ที่อยู่ของผู้ได้รับใบอนุญาต (๓) วัตถุประสงค์ของการนำเข้าเลื่อยโซ่ยนต์ (๔) ชนิดและจำนวนเลื่อยโซ่ยนต์ที่อนุญาตให้นำเข้า (๕)
sectionNo: 27
content: สถานที่เก็บเลื่อยโซ่ยนต์ที่ได้รับอนุญาตให้นำเข้า (๖) อายุของใบอนุญาต (๗) ชื่อและลายมือชื่อผู้อนุญาต
sectionNo: 28
content: ข้อ ๒๘ ผู้ได้รับใบอนุญาตให้นำเข้าเลื่อยโซ่ยนต์ต้องดำเนินการนำเข้าเลื่อยโซ่ยนต์ตามที่ได้รับใบอนุญาตให้เสร็จสิ้นภายในระยะเวลาที่กำหนดไว้ในใบอนุญาต ซึ่งกำหนดเวลาดังกล่าวต้องไม่เกินหนึ่งปีให้ผู้ได้รับใบอนุญาตแจ้งหมายเลขแสดงหน่วยการนำเข้าเลื่อยโซ่ยนต์ต่อนายทะเบียนเลื่อยโซ่ยนต์
sectionNo: 28
content: รวมทั้งทำให้ปรากฏซึ่งหมายเลขบนเลื่อยโซ่ยนต์ภายในสามสิบวันนับแต่วันที่ศุลกากรได้ตรวจมอบไปถูกต้องแล้ว การจัดทำให้ปรากฏซึ่งหมายเลขบนเลื่อยโซ่ยนต์ตามวรรคสอง ให้เป็นไปตามแบบที่อธิบดีกำหนดโดยประกาศในราชกิจจานุเบกษา
sectionNo: 28
content: ให้นายทะเบียนเลื่อยโซ่ยนต์รายงานรายละเอียดการนำเข้าและหมายเลขบนเลื่อยโซ่ยนต์ให้กรมป่าไม้ทราบภายในสามสิบวันนับแต่วันที่ได้รับแจ้งจากผู้ได้รับใบอนุญาตให้นำเข้าเลื่อยโซ่ยนต์
sectionNo: 29
content: ข้อ ๒๙ ในกรณีที่เป็นการนำเข้าเลื่อยโซ่ยนต์โดยมีวัตถุประสงค์เพื่อใช้ เมื่อผู้ได้รับใบอนุญาตให้นำเข้าเลื่อยโซ่ยนต์ได้นำเข้าเลื่อยโซ่ยนต์ตามที่ได้รับอนุญาตแล้ว
sectionNo: 29
content: ให้ผู้ได้รับใบอนุญาตให้นำเข้าเลื่อยโซ่ยนต์นำเลื่อยโซ่ยนต์และใบรับรองให้มีเลื่อยโซ่ยนต์ดังกล่าวมอบให้นายทะเบียนเลื่อยโซ่ยนต์เพื่อทำการตรวจสอบภายในสามสิบวันนับแต่วันที่ศุลกากรได้ตรวจมอบไปถูกต้องแล้ว เมื่อได้ตรวจสอบเลื่อยโซ่ยนต์ตามวรรคหนึ่งแล้ว
sectionNo: 29
content: ให้นายทะเบียนเลื่อยโซ่ยนต์ออกใบอนุญาตให้มีเลื่อยโซ่ยนต์สำหรับเลื่อยโซ่ยนต์แต่ละเครื่องต่อไป
sectionNo: 29
content: แต่ในกรณีที่นายทะเบียนเลื่อยโซ่ยนต์เห็นว่าเลื่อยโซ่ยนต์ที่ผู้ขอรับใบอนุญาตนำมาเพื่อทำการตรวจสอบนั้นไม่ตรงตามใบรับรองให้มีเลื่อยโซ่ยนต์ให้นายทะเบียนเลื่อยโซ่ยนต์แจ้งการไม่อนุญาตให้ผู้ขอรับใบอนุญาตทราบและให้ผู้ขอรับใบอนุญาตจำหน่ายเลื่อยโซ่ยนต์นั้นภายในหกสิบวันนับแต่วันที่ได้รับแจ้งการไม่อนุญาต
sectionNo: 29
content: หากมิได้ดำเนินการภายในกำหนดเวลาดังกล่าว ให้เลื่อยโซ่ยนต์นั้นตกเป็นของแผ่นดิน
sectionNo: 30
content: ข้อ ๓๐ ในกรณีที่เป็นการนำเข้าเลื่อยโซ่ยนต์โดยมีวัตถุประสงค์เพื่อการจำหน่าย เมื่อผู้ได้รับใบอนุญาตให้นำเข้าเลื่อยโซ่ยนต์ได้นำเข้าเลื่อยโซ่ยนต์ตามที่ได้รับใบอนุญาตแล้ว ให้ผู้ได้รับใบอนุญาตนำเข้าเลื่อยโซ่ยนต์จัดทำบัญชีรับและจำหน่ายเลื่อยโซ่ยนต์
sectionNo: 30
content: และรายงานการจำหน่ายเลื่อยโซ่ยนต์ให้นายทะเบียนเลื่อยโซ่ยนต์ทราบตามระยะเวลาที่อธิบดีกำหนด รวมทั้งต้องรับผิดชอบรักษาเลื่อยโซ่ยนต์ที่มีอยู่ให้ตรงตามบัญชีเช่นว่านั้น ในกรณีที่ผู้ได้รับใบอนุญาตให้นำเข้าเลื่อยโซ่ยนต์มิได้จัดจำหน่ายเลื่อยโซ่ยนต์ด้วยตนเอง
sectionNo: 30
content: ให้แจ้งรายชื่อผู้แทนจัดจำหน่ายให้นายทะเบียนเลื่อยโซ่ยนต์ทราบตามระยะเวลาที่อธิบดีกำหนด บัญชีรับและจำหน่ายเลื่อยโซ่ยนต์ และการแต่งตั้งผู้แทนจัดจำหน่าย ให้มีรายละเอียดและแบบตามที่อธิบดีกำหนดโดยประกาศในราชกิจจานุเบกษา
sectionNo: 30
content: ผู้ได้รับใบอนุญาตให้นำเข้าเลื่อยโซ่ยนต์จะทำการจำหน่ายเลื่อยโซ่ยนต์ให้แก่เฉพาะผู้ที่มีใบรับรองให้มีเลื่อยโซ่ยนต์ หรือผู้ได้รับใบอนุญาตให้ผลิตเลื่อยโซ่ยนต์เท่านั้น
sectionNo: 4
content: หมวด ๔ การขออนุญาตและการอนุญาตเปลี่ยนแปลงเลื่อยโซ่ยนต์ ให้มีกำลังเครื่องจักรกลเพิ่มขึ้นจากที่ระบุไว้ในใบอนุญาต
sectionNo: 31
content: ข้อ ๓๑ ผู้ได้รับใบอนุญาตให้มีเลื่อยโซ่ยนต์ซึ่งประสงค์จะเปลี่ยนแปลงเลื่อยโซ่ยนต์ให้มีกำลังเครื่องจักรกลเพิ่มขึ้นจากที่ระบุไว้ในใบอนุญาต ให้ยื่นคำขออนุญาตเปลี่ยนแปลงเลื่อยโซ่ยนต์ให้มีกำลังเครื่องจักรกลเพิ่มขึ้นจากที่ระบุไว้ในใบอนุญาตต่อนายทะเบียนเลื่อยโซ่ยนต์
sectionNo: 31
content: พร้อมด้วยหลักฐานตามที่ระบุไว้ในแบบคำขออนุญาตเปลี่ยนแปลงเลื่อยโซ่ยนต์ให้มีกำลังเครื่องจักรกลเพิ่มขึ้นจากที่ระบุไว้ในใบอนุญาต แบบคำขออนุญาตเปลี่ยนแปลงเลื่อยโซ่ยนต์ให้มีกำลังเครื่องจักรกลเพิ่มขึ้นจากที่ระบุไว้ในใบอนุญาตให้เป็นไปตามที่อธิบดีกำหนดโดยประกาศในราชกิจจานุเบกษา
sectionNo: 32
content: ข้อ ๓๒ คำขออนุญาตเปลี่ยนแปลงเลื่อยโซ่ยนต์ให้มีกำลังเครื่องจักรกลเพิ่มขึ้นจากที่ระบุไว้ในใบอนุญาตต้องระบุวัตถุประสงค์ พร้อมด้วยเหตุผลและความจำเป็นที่ต้องเปลี่ยนแปลงเลื่อยโซ่ยนต์ให้มีกำลังเครื่องจักรกลเพิ่มขึ้นจากที่ระบุไว้ในใบอนุญาตด้วย
sectionNo: 33
content: ข้อ ๓๓ เมื่อได้รับคำขออนุญาตเปลี่ยนแปลงเลื่อยโซ่ยนต์ให้มีกำลังเครื่องจักรกลเพิ่มขึ้นจากที่ระบุไว้ในใบอนุญาตแล้ว ให้นายทะเบียนเลื่อยโซ่ยนต์ตรวจสอบเอกสาร หลักฐาน และรายละเอียดในคำขออนุญาตให้ถูกต้องครบถ้วน ในกรณีที่เอกสารหรือหลักฐานประกอบคำขออนุญาตไม่ถูกต้องครบถ้วน
sectionNo: 33
content: ให้นายทะเบียนเลื่อยโซ่ยนต์แจ้งให้ผู้ขออนุญาตยื่นเอกสารหรือหลักฐานเพิ่มเติมให้ถูกต้องครบถ้วนภายในเจ็ดวันนับแต่วันที่ได้รับคำขอ เมื่อเอกสารและหลักฐานประกอบคำขออนุญาตถูกต้องครบถ้วนแล้ว
sectionNo: 33
content: ให้นายทะเบียนเลื่อยโซ่ยนต์พิจารณาถึงเหตุผลและความจำเป็นที่ต้องเปลี่ยนแปลงเลื่อยโซ่ยนต์ให้มีกำลังเครื่องจักรกลเพิ่มขึ้นจากที่ระบุไว้ในใบอนุญาต
sectionNo: 33
content: และแจ้งผลการพิจารณาคำขออนุญาตเปลี่ยนแปลงเลื่อยโซ่ยนต์ให้มีกำลังเครื่องจักรกลเพิ่มขึ้นจากที่ระบุไว้ในใบอนุญาตให้ผู้ขออนุญาตทราบภายในสามสิบวันนับแต่วันที่ได้รับคำขออนุญาตหรือนับแต่วันที่ได้รับเอกสารและหลักฐานถูกต้องครบถ้วน แล้วแต่กรณี
sectionNo: 34
content: ข้อ ๓๔ ในกรณีที่นายทะเบียนเลื่อยโซ่ยนต์มีคำสั่งอนุญาตตามคำขอ ให้นายทะเบียนเลื่อยโซ่ยนต์บันทึกการเปลี่ยนแปลงกำลังเครื่องจักรกลไว้ในใบอนุญาตให้มีเลื่อยโซ่ยนต์ต่อไป
sectionNo: 5
content: หมวด ๕ การขอและการออกใบแทนใบอนุญาต
sectionNo: 35
content: ข้อ ๓๕ ในกรณีที่ใบอนุญาตให้มี ผลิต หรือนำเข้าเลื่อยโซ่ยนต์ สูญหาย ถูกทำลาย หรือชำรุดเสียหายในสาระสำคัญ ให้ผู้ได้รับใบอนุญาตนั้นยื่นคำขอรับใบแทนใบอนุญาตต่อนายทะเบียนเลื่อยโซ่ยนต์ พร้อมด้วยหลักฐานตามที่ระบุไว้ในแบบคำขอรับใบแทนใบอนุญาตให้มี ผลิต หรือนำเข้าเลื่อยโซ่ยนต์ แบบคำขอรับใบแทนใบอนุญาตให้มี
sectionNo: 35
content: ผลิต หรือนำเข้าเลื่อยโซ่ยนต์ให้เป็นไปตามที่อธิบดีกำหนดโดยประกาศในราชกิจจานุเบกษา ให้นายทะเบียนเลื่อยโซ่ยนต์ออกใบแทนใบอนุญาต โดยใช้แบบใบอนุญาตเดิม แต่ให้มีคำว่า “ใบแทน” ไว้ที่ด้านหน้าด้วย
sectionNo: 6
content: หมวด ๖ การเพิกถอนใบอนุญาต
sectionNo: 36
content: ข้อ ๓๖ ให้นายทะเบียนเลื่อยโซ่ยนต์เพิกถอนใบอนุญาตให้มี ผลิต หรือนำเข้าเลื่อยโซ่ยนต์ในกรณีที่พบเหตุหนึ่งเหตุใด ดังต่อไปนี้ (๑) ผู้ได้รับใบอนุญาตขาดคุณสมบัติหรือมีลักษณะต้องห้ามตามที่กำหนดใน ข้อ ๒ ข้อ ๑๔ หรือข้อ ๒๔ แล้วแต่กรณี (๒) ผู้ได้รับใบอนุญาตไม่ปฏิบัติตามหลักเกณฑ์ วิธีการ
sectionNo: 36
content: และเงื่อนไขที่กำหนดในกฎกระทรวงนี้ (๓) ผู้ได้รับใบอนุญาตไม่ปฏิบัติตามเงื่อนไขที่กำหนดไว้ในใบอนุญาต
sectionNo: 37
content: ข้อ ๓๗ เมื่อนายทะเบียนเลื่อยโซ่ยนต์ได้มีคำสั่งเพิกถอนใบอนุญาตตามข้อ ๓๖ แล้วให้ผู้ได้รับใบอนุญาตซึ่งถูกเพิกถอนใบอนุญาตนั้นดำเนินการจำหน่ายเลื่อยโซ่ยนต์ที่มีในครอบครองภายในหกสิบวันนับแต่วันที่ได้รับแจ้งคำสั่งเพิกถอนใบอนุญาต
sectionNo: 37
content: ในกรณีที่ผู้ได้รับใบอนุญาตซึ่งถูกเพิกถอนใบอนุญาตไม่สามารถดำเนินการจำหน่ายเลื่อยโซ่ยนต์ที่มีในครอบครองภายในกำหนดเวลาตามวรรคหนึ่ง ให้ผู้ได้รับใบอนุญาตซึ่งถูกเพิกถอนใบอนุญาตนั้นส่งมอบเลื่อยโซ่ยนต์ที่เหลืออยู่แก่นายทะเบียนเลื่อยโซ่ยนต์ภายในเจ็ดวันและให้เลื่อยโซ่ยนต์นั้นตกเป็นของแผ่นดิน
content: ให้ไว้ ณ วันที่ ๒๓ พฤษภาคม พ.ศ. ๒๕๕๑ อนงค์วรรณ เทพสุทิน รัฐมนตรีว่าการกระทรวงทรัพยากรธรรมชาติและสิ่งแวดล้อม
sectionName: แบบเครื่องหมายเลื่อยโซ่ยนต์
content: [เอกสารแนบท้าย] ๑. แบบเครื่องหมายเลื่อยโซ่ยนต์ ท้ายกฎกระทรวงกำหนดหลักเกณฑ์ วิธีการ และเงื่อนไขการอนุญาตและการออกใบอนุญาตให้มี ผลิต หรือนำเข้าเลื่อยโซ่ยนต์และการเปลี่ยนแปลงเลื่อยโซ่ยนต์ให้มีกำลังเครื่องจักรกลเพิ่มขึ้น รวมทั้งคุณสมบัติและลักษณะต้องห้ามของผู้ขอรับใบอนุญาต (ฉบับที่ ๒) พ.ศ. ๒๕๕๕
sectionName: แบบเครื่องหมายเลื่อยโซ่ยนต์
content: (ดูข้อมูลจากภาพกฎหมาย)
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๔ และมาตรา ๕ แห่งพระราชบัญญัติเลื่อยโซ่ยนต์ พ.ศ. ๒๕๔๕ บัญญัติให้หลักเกณฑ์ วิธีการ และเงื่อนไขการขออนุญาตและการออกใบอนุญาตให้มี ผลิต หรือนำเข้าเลื่อยโซ่ยนต์ และการเปลี่ยนแปลงเลื่อยโซ่ยนต์ให้มีกำลังเครื่องจักรกลเพิ่มขึ้น
content: รวมทั้งคุณสมบัติและลักษณะต้องห้ามของผู้ขอรับใบอนุญาต เป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้
sectionName: กฎกระทรวงกำหนดหลักเกณฑ์ วิธีการ และเงื่อนไขการขออนุญาตและการออกใบอนุญาตให้มี ผลิต หรือนำเข้าเลื่อยโซ่ยนต์ และการเปลี่ยนแปลงเลื่อยโซ่ยนต์ให้มีกำลังเครื่องจักรกลเพิ่มขึ้น รวมทั้งคุณสมบัติและลักษณะต้องห้ามของผู้ขอรับใบอนุญาต (ฉบับที่ 2) พ.ศ. 2555
content: กฎกระทรวงกำหนดหลักเกณฑ์ วิธีการ และเงื่อนไขการขออนุญาตและการออกใบอนุญาตให้มี ผลิต หรือนำเข้าเลื่อยโซ่ยนต์ และการเปลี่ยนแปลงเลื่อยโซ่ยนต์ให้มีกำลังเครื่องจักรกลเพิ่มขึ้น รวมทั้งคุณสมบัติและลักษณะต้องห้ามของผู้ขอรับใบอนุญาต (ฉบับที่ ๒) พ.ศ. ๒๕๕๕
sectionNo: 11
content: ข้อ ๑๑ ใบอนุญาตให้มี ผลิต หรือนำเข้าเลื่อยโซ่ยนต์ และเครื่องหมายเลื่อยโซ่ยนต์ที่ได้ออกให้ก่อนวันที่กฎกระทรวงนี้ใช้บังคับ ให้คงใช้ได้ต่อไปตามเงื่อนไขและระยะเวลาที่กำหนดไว้ในใบอนุญาต
sectionNo: 12
content: ข้อ ๑๒ บรรดาคำขอรับใบอนุญาตให้มี ผลิต หรือนำเข้าเลื่อยโซ่ยนต์ ที่ได้ยื่นไว้ก่อนวันที่กฎกระทรวงนี้ใช้บังคับและยังอยู่ในระหว่างการพิจารณา ให้ถือว่าเป็นคำขอรับใบอนุญาตตามกฎกระทรวงนี้
sectionNo: 12
content: ในกรณีที่คำขอรับใบอนุญาตดังกล่าวมีข้อแตกต่างไปจากคำขอรับใบอนุญาตตามกฎกระทรวงนี้ให้นายทะเบียนเลื่อยโซ่ยนต์มีอำนาจสั่งให้แก้ไขเพิ่มเติมได้ตามความจำเป็น เพื่อให้การเป็นไปตามกฎกระทรวงนี้
sectionNo: 13
content: ข้อ ๑๓ ให้ผู้ได้รับใบอนุญาตให้มีเลื่อยโซ่ยนต์หรือใบอนุญาตให้นำเข้าเลื่อยโซ่ยนต์ก่อนวันที่กฎกระทรวงนี้ใช้บังคับ
sectionNo: 13
content: นำเลื่อยโซ่ยนต์ที่มีอยู่ในความครอบครองของตนมาแจ้งต่อนายทะเบียนเลื่อยโซ่ยนต์เพื่อทำให้ปรากฏซึ่งหมายเลขบนเลื่อยโซ่ยนต์ตามแบบที่อธิบดีกำหนดโดยประกาศในราชกิจจานุเบกษาภายในหนึ่งร้อยแปดสิบวันนับแต่วันที่กฎกระทรวงนี้ใช้บังคับ
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่หลักเกณฑ์ในการขออนุญาตและการออกใบอนุญาตให้มี ผลิต หรือนำเข้าเลื่อยโซ่ยนต์ที่กำหนดไว้ในกฎกระทรวงกำหนดหลักเกณฑ์ วิธีการ และเงื่อนไขการขออนุญาตและการออกใบอนุญาตให้มี ผลิต หรือนำเข้าเลื่อยโซ่ยนต์
content: และการเปลี่ยนแปลงเลื่อยโซ่ยนต์ให้มีกำลังเครื่องจักรกลเพิ่มขึ้น รวมทั้งคุณสมบัติและลักษณะต้องห้ามของผู้ขอรับใบอนุญาต พ.ศ. ๒๕๕๑ ยังขาดมาตรการในการควบคุมและการตรวจสอบเลื่อยโซ่ยนต์ได้อย่างมีประสิทธิภาพ จึงสมควรกำหนดหลักเกณฑ์ วิธีการ และเงื่อนไขในการขออนุญาตและการอนุญาตให้มี ผลิต
content: หรือนำเข้าเลื่อยโซ่ยนต์เพื่อกำหนดกลไกในการควบคุมและตรวจสอบการมี ผลิต หรือนำเข้าเลื่อยโซ่ยนต์ให้มีประสิทธิภาพยิ่งขึ้น จึงจำเป็นต้องออกกฎกระทรวงนี้